A Richter rekordmagas gyógyszergyártási árbevételről és tisztított EBIT-ről számolt be 2023-ra, további növekedést vár 2024-ben

A gyógyszergyártási árbevétel 747 milliárd forintot (1,96 milliárd euró) értek el, ami éves szinten 14%-os növekedést jelent, a tisztított EBIT pedig 15%-kal 235 milliárd forintra (616 millió euró) nőtt. Mindkettő rekord eredmény a jelentős negatív árfolyamhatás ellenére.

Az adózott eredmény enyhe csökkenése 159 milliárd forintra a gyógyszeripari különadó és a kedvezőtlen árfolyamváltozások miatti jelentős pénzügyi veszteségekkel magyarázható.

A mind a négy üzletág növekvő volumene által vezérelt 2023-as növekedés lehetővé tette, hogy világszerte rekordszámú beteg jusson hozzá a Richter gyógyszereihez és kezeléseihez.

A Richter várakozásai szerint a gyógyszergyártási árbevétel 2024-ben további növekedés révén elérik a 2,15-2,25 milliárd eurót, a tisztított EBIT pedig a 725-750 millió eurót.

A Richter Gedeon Nyrt. ("Richter") a mai napon ismertette a negyedik negyedévi és a teljes 2023. évi pénzügyi eredményeit. A teljes árbevétel (beleértve az első 5 hónapos romániai nagy- és kiskereskedelmi árbevételt is) 805 milliárd forint (2,11 milliárd euró) volt. A gyógyszergyártási bevételek 747 milliárd forintot (1,96 milliárd euró) tettek ki, ami 14%-os növekedést jelent éves szinten. Az árfolyam-hatásoktól megtisztított árbevétel 2023-ban közel 22%-kal nőtt éves szinten, jelentősen meghaladva az eredeti előrejelzést. A különbség számottevő (közel -8 százalékpont) negatív árfolyamhatást jelez, melyet a rubel gyengesége (2023-ban átlagosan 26%-kal értékelődött le) és (a legtöbb valutával szemben) erősebb forint okozott.

Mind a négy üzletág kétszámjegyű volumen/mix növekedéssel járult hozzá a 2023-as kiemelkedő növekedéshez, amelyhez nélkülözhetetlen volt a termelési, értékesítési és K+F területek támogatása.

A CNS (neuropszichiátria) üzletág 2023-ban is kiemelkedő teljesítményt nyújtott, az Abbvie Vraylar 35%-kos növekedést mutató 2023-as értékesítésének köszönhetően. A Richter saját cariprazine értékesítési teljesítménye is erőteljes volt, mivel saját hálózata ~40%-kal növelte a bevételeket, miközben más partnerek is dinamikusan növelték a Reagila® eladásokat.

A Nőgyógyászati üzletág ismét jelentős, több mint 20%-os volumennövekedést ért el 2023-ban. Az új termékek (mint a Drovelis® és a Ryeqo®) továbbra is különösen jól teljesítenek.

A General Medicines üzletág egész évben megbízhatóan működtette az értékláncot, és a sikeres termékbevezetések magasabb (árfolyamhatástól szűrt) bevételeket biztosítottak

Mind a Terrosa® értékesítési volumenek, mind a CDMO-tevékenységek új csúcsra értek 2023-ban, ami növelte a Biotechnológia üzletág bevételeit

A növekvő üzleti aktivitás támogatása érdekében a termelés 2023-ban jelentős mértékben, 304,5 millió egységnyi csomagolt dobozra emelkedett, amely 17,7%-kal magasabb, mint egy évvel korábban. A jelentős termelékenység-javulás az ügyfeleinknek időben történő szállítás tartósan magas szintjével párosult.

A K+F pipeline-ban további előrelépés történt az év során, és jelenleg 4 CNS-vegyületünk van fázis-I klinikai vizsgálati szakaszban (ebből kettő a negyedik negyedévben került be) és 1 fázis-II vizsgálati szakaszban, miközben mind a Nőgyógyászati, mind a General Medicines termékfejlesztési portfóliónk jelentősen bővült.

A bruttó fedezet (gyógyszergyártási szegmens) 15%-kal 514 milliárd forintra nőtt, a bruttó fedezeti hányad pedig 0,6 százalékponttal 68,8%-ra javult 2023-ban, annak ellenére, hogy a kedvezőtlen devizaárfolyamok a volumennövekedésből adódó emelkedés ellen hatottak.

A tisztított EBIT 235 milliárd forint volt (beleértve a romániai nagy- és kiskereskedelmet az első 5 hónapban), míg a tisztított EBIT (gyógyszergyártási szegmens) elérte a 236 milliárd forintot (619 millió euró), ami 15%-os növekedést jelent, felülmúlva a legutóbbi előrejelzést. A devizaárfolyamok kiszűrésével a tisztított EBIT növekedése 29% lenne, ami kiemelkedő teljesítmény. A tisztított EBIT növekedéséért a CNS üzletág volt felelős, mivel a Vraylar értékesítésének ugrásszerű növekedése magasabb jogdíjbevételt jelentett a Richter számára. A Nőgyógyászati és a General Medicines üzletágak tisztított EBIT-je enyhén csökkent, mivel a kedvezőtlen devizaárfolyamok és a hatékonyságjavító projektek költségei átmenetileg befolyásolták a nyereségességet.

A riportált EBIT mintegy 28 milliárd forintos gyógyszeripari különadófizetést, valamint néhány kisebb egyszeri tételt tartalmazott, és 189 milliárd forintot tett ki.

Az (anyavállalat tulajdonosaira jutó) adózott eredmény 159 milliárd forint volt 2023-ban, 6%-kal alacsonyabba tavalyi évhez képest, mivel a jelentős devizaárfolyam-veszteségek (szemben a 2022. évi devizaárfolyam-nyereséggel) megterhelték az eredménykimutatást, és ellensúlyozták a jövedelmezőség növekedését.

A szabad cash flow (M&A tevékenység előtt) 2023-ban 87 milliárd forintot tett ki, ami éves szinten jelentősen csökkent a gyógyszeripari különadófizetés időzítése, a realizált devizaárfolyam-veszteségek magas összege és a nettó működőtőke növekedése miatt mely a növekvő üzleti aktivitásból kifolyólag következett be. A kisebb mértékű, elsősorban a nőgyógyászati szegmens további fellendítését célzó M&A tevékenység és az osztalékfizetés jelentős növekedése a készpénztartalékok csökkenéséhez vezetett 2023 végére.

Orbán Gábor vezérigazgató az eredmények kapcsán elmondta:

„2023-ban pénzügyileg sikeres évet zártunk, hiszen eredeti céljainkat sikerült túlteljesítenünk, bizonyos esetekben igen jelentős mértékben. A Gyógyszergyártás árbevétele megközelítette a 2 MrdEUR értéket és a tisztított üzemi eredményünk a rendkívül kedvezőtlen árfolyamkörnyezet ellenére 616 MEU-ra javult. Mind a négy üzletágunk kétszámjegyű volumetrikus növekedést ért el 2023-ban, ami rekordárbevételt eredményezett. Emellett az üzletfejlesztést támogató tranzakcióink tovább erősítették a nőgyógyászati és biotechnológiai üzletágainkat.

A Társaság küldetésével összhangban valamennyi üzletágunkban világszerte növekvő számú betegekhez juttattuk el készítményeinket és terápiáinkat. Robusztus üzleti teljesítményünkre alapozva bizakodással, elkötelezettséggel és lelkesedéssel tekintünk a 2024-es esztendő elé.”

Sajtókapcsolat:

* Beke Zsuzsa, PR és kormányzati kapcsolatok vezető
* +36 1 431 4888
* zs.beke@richter.hu

Eredeti tartalom: Richter Gedeon Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/11747/a-richter-rekordmagas-gyogyszergyartasi-arbevetelrol-es-tisztitott-ebit-rol-szamolt-be-2023-ra-tovabbi-novekedest-var-2024-ben/